da da da da da da sv nb da en en nb en da en en nb en en en en en da en en da da en en en da en da da da en en en en da en en
Årets nye logebrødre er blevet optaget - Svanholm Cricketklub
Mandag d. 9. marts 2009 kl. 22:24 af Henrik Pfaff
Svanholmriddernes økonomibroder refererer fra årets logefest
Svanholm Ridderne holdt i fredags den årlige Logefest – i år var der 27 Riddere samlet.
Øverst fra venstre: Johan Luther, Parveen Chawla, Leif Hansen, Jens Bredo. Kenneth Schwaner-Hansen, Jørgen Nordkamp, Mikkel Kremmer, Søren Henriksen, Niels Pedersen, Henrik Pfaff, Søren Hamberg, Flemming Søegaard, Lars Hansen, Leif Busk, Rene Edberg, Thomas Johannesson, Jesper Holme, Allan Majgaard, Gert Kristensen, Martin Jørgensen, Michael Petersson, Morten Petersson, Søren Nissen, Per Kyhe, Hans Bang og Finn Nistrup (Michael Humle mangler på billedet).
Aftenen gik rigtig godt – de nye Riddere (Niels Pedersen og Hans Bang) faldt hurtigt ind i Logeselskabet.
De nye Riddere optages – Niels Pedersen, overbroder Morten Petersson og Hans Bang
Jesper Holme havde i år medbragt ’altervinen’ – Te Cover Drive – og fortalte lidt om vinen.
Årets vinbroder Johan Luther stod for udskænkningen af denne og senere fortalte han om de andre vine
der blev serveret til middagen.
Overbroder Morten Petersson var som sædvanlig i hopla og styrede aftenen med sikker hånd.
Flere af de ædle Riddere havde ordet – Hans Bang takkede for sin optagelse, Parveen Chawla roste ikke bare Svanholm Ridderne, men hele Svanholm for deres måde at ’gå forrest ifb. med integrationen’ og Leif Busk fortalte en sjov episode i en kamp mellem Chang og Svanholm på Frimærket i 1968.
Alle som havde haft en rund fødselsdag eller lignende blev nævnt af overbroderen, bl.a. Parveen Chawla 50 år, Peter Leiberg 60 år, Martin Jørgensen 70 år.
Morten Petersson sluttede middagen af med at holde en flot tale for Økonomibroder Lars Hansen ifb. med hans 50 års medlemskab i Svanholm Cricketklub.
50 år medlemskab i Svanholm Cricketklub – økonomibroder Lars Hansen